Բահայի հավատը համաշխարհային միաստվածական կրոն է, որը ծագել է Իրանում 1844 թվականին։ Բահայի հավատի հետևորդների թիվը հասնում է գրեթե 5 միլլիոն, նրանք ունեն տարբեր ծագում, ապրում են աշխարհի բոլոր երկրներում: Բահայիները հավատում են, որ մարդկությանն այժմ ծայրահեղորեն անհրաժեշտ է գտնել հասարակության ապագայի և կյանքի էության ու առաքելության վերաբերյալ միասնական տեսունակություն։ Նման տեսունակությունն նկարագրված է Բահաուլլայի Գրվածքներում։ Բահայիները հավատում են Աստծո և կրոնի միասնությանը։ Մարդկության միասնությանը և բոլոր տեսակի նախապաշարմունքներից ազատությանը։ Մարդու ի ծնե ազնիվ էակ լինելուն։ Կրոնական ճշմարտությունների պրոգրեսիվ հայտնությանը։ Հոգևոր հատկությունների զարգացմանը։ Կանանց և տղամարդկանց իրավահավասարությանը։ Կրոնի և գիտության ներդաշնակությանը։ Մարդկային բոլոր ձգտումներում արդարության անհրաժեշտությանը և կրթության կարևորությանը։ Բահայիները փորձում են կազմակերպել իրենց կյանքը համաձայն Բահաուլլայի ուսմունքների։ Նրանք պատկանում են մի համայնքի, որը հիմված է սովորելու և գործելու սկզբունքի վրա։ Բահայի համայնքներն ազատ են գերազանցության զգացումից և չեն կարծում, որ միայն իրենք են տիրապետում ճշմարտությանը։ Բահայիներին միավորում է մարդկությանը ծառայելու ընդհանուր նպատակը։ Սա այն համայնքն է, որը ձգտում է զարգացնել մարդկության ապագայի հանդեպ հավատը, գործադրում է նպատակաուղղված ջանքեր և նշում է աշխարհի բոլոր մարդկանց աշխատանքը, ովքեր պայքարում են միասնության առաջխաղացման համար։ Հայաստանում Բահայի համայնքը ծագել է դեռ Բահաուլլայի օրոք, երբ Հայաստանը մտնում էր Ռուսական Կայսրության մեջ: Վերջինս Բահայի հավատի պատմական զարգացման մեջ նշանավոր դեր խաղացած երկրներից մեկն է: 1889 թ-ին ռուսաստանյան դատարանը պատմության մեջ առաջին անգամ ճանաչեց Բահայի հավատի անկախ բնույթը՝ որպես ինքնուրույն կրոն և հանդես եկավ որպես դրա հետևորդների պաշտպան: